cyanic-selkie/wikianc huggingface dataset:
Anu Pentik
Elämäkerta
Anu Pentik on johtanut Pentikiä ja sen taideteollista linjaa alusta asti. Taiteilijana häntä ajavat eteenpäin uteliaisuus, kokeilunhalu ja jatkuva uudistuminen. Inspiraationlähteinä toimivat Lapin luonto, lukuisat Intiaan tehdyt matkat ja taiteenfilosofiset teemat – sekä Gaudín muotokieli, Picasson viiva ja Birger Kaipiaisen kukat. Kaikki Pentik Studio -tuotteet ovat Anu Pentikin suunnittelemia, käsityönä koristeltuja taidekeramiikkaesineitä koteihin. Pentik on suunnitellut myös Helsingin Etelärantaan uudelleen avatun, Michelin-tähdellä palkitun Palace-ravintolan astiat kokki Hans Välimäen kanssa. Lisäksi Anu Pentikin keramiikkataidetta ja astioita on uudessa Lapland Hotels -designhotellissa Helsingin Bulevardilla.
HMS Panther (1897)
HMS Panther oli Britannian kuninkaallisen laivaston Earnest-luokan torpedovenehävittäjä.
Valmistus
Alus tilattiin 9. tammikuuta 1896 Laird, Son and Companyltä Birkenheadistä, missä köli laskettiin 19. toukokuuta 1896 telakkanumerolla 624. Alus laskettiin vesille 21. tammikuuta 1897 ja otettiin palvelukseen tammikuussa 1898.
Palvelus
Vuonna 1902 alus siirrettiin Välimerelle, mistä se palasi 1906 Britteinsaarille. Se osallistui ensimmäiseen maailmansotaa. Alus myytiin 7. kesäkuuta 1920 romutettavaksi J. Kellylle.
Jim Keltner
pienoiskuva James Lee ”Jim” Keltner (s. 27. huhtikuuta 1942) on yhdysvaltalainen rumpali, joka tunnetaan yhtenä suosituimmista rockartistien käyttämistä sessiomuusikoista 1970-luvun alusta lähtien. Häntä kuullaan muun muassa Bob Dylanin hittisinglellä ”Knockin’ on Heaven’s Door” sekä kolmen ex-Beatlen albumeilla. Hän oli mukana supertähdistä muodostuneen Traveling Wilburys -yhtyeen albumeilla.
Elämä ja ura
Oklahoman Tulsassa varttunut Jim Keltner kiinnostui nuorena jazzista, mutta huomasi pian työtilaisuuksia tulevan paremmin suosiotaan kasvattavan pop- ja rockmusiikin piiristä. Hän muutti Los Angelesiin, jossa hänen ensimmäinen studiokeikkansa oli Gary Lewis and the Playboysin singlellä ”She's Just My Style”.
Jo Gary Lewisin taustalla etenkin levytyksissä toimi Leon Russell, jolla on ollut suuri merkitys Keltnerin uralle. 1960-luvun lopulla Keltner ei vielä täysin kyennyt elättämään itseään studiomuusikkona, mutta käännekohta oli mukanaolo Russellin johtamassa yhtyeessä Delaney & Bonnie -lauluduon albumilla Accept No Substitute (1969). Brittilaulaja Joe Cocker otti Russellin, Keltnerin ja muita yhtyeen jäseniä mukaansa vuoden 1970 Yhdysvaltain-kiertueelleen Mad Dogs & Englishmen, josta julkaistiin myös samanniminen tupla-albumi ja dokumenttielokuva. Kiertueen ansiosta Jim Keltner pääsi soittamaan muun muassa Carly Simonin (Anticipation, 1971), Barbra Streisandin (Barbra Joan Streisand, 1971), Booker T. Jonesin (Booker T. & Priscilla, 1971), George Harrisonin (The Concert for Bangladesh, 1971) ja John Lennonin (Imagine, 1971) levyille. Keltner soitti sitten George Harrisonin albumilla Living in the Material World (1973), John Lennonin albumilla Walls and Bridges (1974) ja Ringo Starrin albumilla Ringo (1973). Keltner oli mukana myös George Harrisonin USA:n kiertueella 1974.
Vuonna 1973 Keltner soitti Bob Dylanin albumilla Pat Garrett & Billy the Kid, jolta julkaistiin klassikkosingle ”Knockin' on Heaven's Door”. Keltner on kertonut kappaleen koskettaneen niin, että ensi kertaa hän itki soittaessaan.
Keltner oli 1970-luvulla mukana myös Steely Danin albumin Aja (1977) kappaleella ”Josie”.
1980-luvulla Keltner erikoistui rhythm and blues -musiikkiin ja kehitti pelkistetyn ja rennolta kuulostavan, mutta kuitenkin erittäin tarkan soittotyylin. Vuonna 1987 Keltner soitti John Hiattin albumilla Bring the Family yhdessä kitaristi Ry Cooderin ja basisti Nick Lowen kanssa. Neljä vuotta myöhemmin kolmikko muodosti yhtyeen Little Village ja levytti samannimisen albumin.
Vuonna 1989 Keltner kiersi Ringo Starrin kanssa tämän Starr's All-Starr Bandin jäsenenä. Hän soitti myös molemmilla superyhtye Traveling Wilburys albumeilla salanimellä Buster Sidebury.
Hän soitti myös monilla J. J. Calen levytyksillä ja oli sessiomuusikkona mukana uudelleen koostetun Pink Floydin albumilla A Momentary Lapse of Reason (1987).
Studiotyönsä lisäksi Keltner on ollut mukana muun muassa Bob Dylanin, Simon & Garfunkelin, Neil Youngin, Crosby, Stills, Nash & Youngin ja Booker T. & the M.G.’s -yhtyeen kiertuieilla.
HMS Algerine
HMS Algerine (viirinumero J213) Britannian Kuninkaallisen laivaston Algerine-luokan miinanraivaaja toisessa maailmansodassa.
Valmistus
Alus tilattiin 15. marraskuuta 1940 Harland and Wolffin telakalta Belfastista Pohjois-Irlannista, missä köli laskettiin 15. maaliskuuta 1941 telakkanumerolla 1132. Alus laskettiin vesille 22. joulukuuta. ja se valmistui 12. maaliskuuta 1942.
Palvelus
Algerine liitettiin palvelukseen oton jälkeen maaliskuussa 1942 12. Miinanraivaajalaivueeseen. Alus siirtyi 12. maaliskuuta tyyppihyväksyntään, joiden  päätyttyä 24. maaliskuuta Tobermoryyn koulutettavaksi sekä valmistautumaan miinanraivaustehtäviin. Koulutuksen päätyttyä alus siirtyi huhtikuussa Port Edgariin harjoittelemaan miinanraivausta Forthin alueella.
Toukokuussa alus siirtyi Harwichiin, jossa se liitettiin 9. miinanraivaajalaivueessa ennen 12. laivueen perustamista. Alus raivasi laivueen mukana itärannikon laivareiteillä taatakseen turvallisen meriliikenteen Thamesin suistossa.
Syyskuussa perustettiin 12. miinanraivaajalaivue, johon Algerine sai määräyksen valmistautua siirtymään laivueenjohtajana Välimerelle tukemaan Pohjois-Afrikan maihinnousua. Alus liittyi lokakuussa laivueeseensa, jonka muodostivat HMS Acute, HMS Alarm, HMS Albacore ja HMS Cadmus. Alus jäi 22. lokakuuta kotimaahan rikottuaan propellinsa miinanraivauksen aikana muiden laivueen alusten aloittaessa matkansa Gibraltarille. Se palasi 26. lokakuuta telakalta, minkä jälkeen se liittyi saattueeseen KMF1 Oraniin liittyäkseen laivueeseensa.
Algerine raivasi 8. marraskuuta laivueen mukana BAKER rannalle menevien alusten edellä. Alus hinasi seuraavana päivänä ilmahyökkäyksessä vaurioituneen hävittäjä HMS Cowdrayn matalikolle.
Miinanraivaaja määrättiin 10. marraskuuta laivueineen sukellusveneentorjuntapartioon Algerin edustalle, josta se palasi 13. marraskuuta. Se aloitti matkansa Bougieen maihinnousua tukeviin miinanraivaustehtäviin (operaatio Perpetual).
Algerine ja Alarm joutuivat 15. marraskuuta Italian laivaston sukellusveneen R.Smg. Ascianghin hyökkäyksen kohteeksi, jolloin Algerine upposi torpedon osuttua vieden mukanaan kaikki upseerit sekä 80 miehistönjäsentä. Alarm sekä ilmatorjunta-alus HMS Pozaerica pelastivat uppoavan aluksen 32 eloonjäänyttä, joista 24 kuoli myöhemmin saamiinsa vammoihin.
Päälliköt
Aluksen ainoana päällikkönä oli komentajakapteeni Wilfrid Alan Cooke 11. marraskuuta 1941 alkaen aluksensa tuhoon saakka 15. marraskuuta 1942, jolloin hän sai surmansa. .
Kanaaninmaa
250px|thumb|Kartta Kaanainmaasta Kanaaninmaa (myös Kanaanin maa, Kaanaanmaa, Kaanaa) on Raamatussa juutalaisten eli israelilaisten luvattu maa, joka nykyään tunnetaan Israelina. Kanaaninmaa mainitaan ensimmäisen kerran Abramin, myöhemmän Abrahamin, asuinpaikkana ensimmäisen Mooseksen kirjan jakeessa 12:7. Jumala lupasi maan Abrahamin jälkeläisille ikuiseksi omaisuudeksi.
Kanaanilaiset olivat Raamatun mukaan maan alkuasukkaita, todennäköisesti foinikialaisia ja muita seemiläisiä, jotka saapuivat maahan ennen amorilaisia, israelilaisia ja aramealaisia.
Raamatun ja Koraanin mukaan israelilaiset kerääntyvät jälleen yhteen ja elämään Kaanain maassa ennen tuomiopäivää.
Kanaanilaisten uskonto on jättänyt jälkiä nykypäivän maailmaan suurten seemiläisten uskontojen kautta.
Bounkanin alue
Bounkanin alue on Zanzanin piirikuntaan kuuluva hallintoalue Norsunluurannikon koillisosassa. Sen pinta-ala on 22 091 neliökilometriä. Hallinnollinen keskus on Bouna. Asukkaita on 267 200 henkeä (vuonna 2014).
Bounkanin alue rajoittuu etelässä Gontougon ja lännessä Hambolin ja Tchologon alueisiin sekä pohjoisessa Burkina Fasoon ja idässä Ghanaan. Comoén kansallispuisto käsittää puolet alueen pinta-alasta.
Syrjäinen Bounkani on yksi Norsunluurannikon vähiten kehittyneistä alueista. Paikallisia elinkeinoja ovat maanviljely, karjanhoito ja käsityöammatit. Teollisuutta ja matkailupalveluja ei ole juuri lainkaan.
Sähkömagneettinen kenttä
Sähkömagneettinen kenttä on staattinen sähkö- tai magneettikenttä - (myös sähkömagneetin synnyttämä) tai ajallisesti muuttuva sähkö-, magneetti- tai sähkömagneettinen kenttä.
Sähkökenttä on sähkövarauksen (Gaussin laki sähkökentille) tai ajassa muuttuvan magneettikentän (Faradayn induktiolaki) synnyttämä fysikaalinen kenttä, joka kohdistaa voiman (todellisiin tai kuvitteellisiin) sähkövarauksiin jokaisessa avaruuden pisteessä.
Magneettikenttä syntyy sähkövarausten liikkeen synnyttämästä sähkövirrasta tai sähkökentän muutoksista. Magneetin, magnetoidun kappaleen,maan ja useimpien muiden taivaankappaleiden ympärillä on luontainen magneettikenttä.
Sähkömagneettinen vuorovaikutus pitää kasassa kaikkea materiaa yksittäisestä atomista monimutkaisiin molekyylisidoksiin; sähkömagneettinen kenttä on sähkömagneettisen vuorovaikutuksen välittäjä. Sähköisesti varautunut hiukkanen hylkii samanmerkkistä varausta muodostamassaan sähkömagneettisessa kentässä ja vetää puoleensa erimerkkistä varausta.
Luonnossa esiintyvistä sähkömagneettisista kentistä tunnetuimpia lienevät valon kenttä, Maan magneettikenttä ja Auringon magneettikenttä. Pientaajuisia sähkömagneettisia kenttiä syntyy käytettäessä verkkovirtalaitteita. Radiolähetykset synnyttää lähetysalueelle radiotaajuisen sähkömagneettisen kentän ja mikroaaltouunin toiminta perustuu mikroaaltoalueen (2,4–2,45 gigahertsiä) sähkömagneettiseen kenttään. Sähkömagneettinen spektri kattaa kaiken taajuiset sähkömangneettiset kentät.
Sähkömagneettisten kenttien ja vuorovaikutusten matematiikkaa käsitellään artikkelissa Maxwellin yhtälöt.
GnuPG
GnuPG (tai GNU Privacy Guard tai GPG) on GPL-lisensoitu vaihtoehto PGP -salausohjelmistolle. GnuPG on IETF-organisaation -standardin mukainen. Nykyiset PGP-versiot ovat yhteensopivia GnuPG:n ja muiden OpenPGP-standardin mukaisten järjestelmien kanssa.
GnuPG on osa Free Software Foundation -järjestön GNU -projektia ja on saanut rahallista tukea Saksan hallitukselta.
GnuPG ei tukenut PGP:n IDEA-salausalgoritmia pitkään algoritmin patenttien vuoksi. Tämä muuttui patentin vanhenemisen vuoksi, mutta sitä ei suositella lyhyen lohkokoon vuoksi. Suositeltu vaihtoehto on esimerkiksi AES-salaus.
Lunar Magic
Lunar Magic on FuSoYan kehittämä kenttäeditori, jolla pelaaja voi luoda Super Mario World -aiheisia kenttiä. Editorin kehittäminen aloitettiin helmikuussa 2000 ja se julkaistiin 24. syyskuuta 2000, jonka jälkeen sitä on päivitetty säännöllisesti.
Siiselit
Lajit
Mammal Species of the World -teoksen mukaan siiselien sukuun kuuluvat seuraavat lajit:
Iiro Tenngren
Iiro Tenngren (s. 10. toukokuuta 1979 Lahti) on suomalainen ammattilaisuransa lopettanut koripalloilija. Hän pelasi Suomen maajoukkueessa 21 ottelua uransa aikana. Hän kävi Yhdysvalloissa sekä high schoolin että yliopiston.
Tenngren oli yksi huume-epäillyistä kaudella 2007–2008, jolloin Korisliigan huumekäryt tulivat ilmi.
Saint Anthonyn putous
thumb Saint Anthonyn putous oli Mississippi-joen ainoa merkittävä luonnollinen vesiputous. Luonnollinen putous on nyt korvattu betonisella padolla ja sulkujen sarjalla, joka mahdollistaa joella kulkemisen putouskohdan yli.
Putouksen tuottama vesivoima oli tärkeä tekijä Minneapolisin kaupungin kehityksessä 1800-luvulla. Vuosina 1880–1930 Minneapolis mainosti olevansa "maailman viljamyllyjen pääkaupunki".
Ennen eurooppalaisten tuloa paikalliset asukkaat pitivät Saint Anthonyn putousta melko pyhänä paikkana. Euroopassa putouksesta kuultiin 1680, kun belgialainen Louis Hennepin kirjoitti siitä matkakuvauksessaan.
Vuonna 1848 Franklin Steele patosi osan putousten itäosasta ja perusti vesivoimalla toimivan sahan. Minneapolisin kasvaessa putouksiin lisättiin patoja ja vesivoimalaitteita. Padot kavensivat uomaa ja pahensivat eroosiota. 1869 tapahtui suuri maanvyöry, ja putousten niskalta lohkesi isoja lohkareita. Insinöörit suosittelivat murtumakohdan korjaamista ja vahvistamista keinotekoisella padolla, joka valmistui 1884. Vuosina 1930–1963 rakennettiin kanavien, sulkujen ja patojen sarja, joiden avulla laivat voivat ohittaa putouskohdan.
Vapaa Suomi
Vapaa Suomi voi tarkoittaa:
Philip Bech
Philip Bech (12. maaliskuuta 1869 Kööpenhamina – 8. maaliskuuta 1928) oli tanskalainen näyttelijä.
Lakia opiskellut Bech siirtyi Dagmar-teatterin oppilaaksi vuonna 1892. Hän työskenteli Aarhusin teatterissa vuosina 1900–1913, Uudessa teatterissa vuodesta 1913 ja Odensen teatterissa vuosina 1926–1927. Bech teki ensimmäisen elokuvansa Fotoramalle vuonna 1910 ja vuodesta 1913 lähtien hän työskenteli Nordisk Filmillä. Yhteensä Bech näytteli yli sadassa mykkäelokuvassa. Hänen viimeinen elokuvansa oli Jokeren vuonna 1928.
Di-isopropyyliamiini
Ominaisuudet
Huoneenlämpötilassa di-isopropyyliamiini on väritöntä ammoniakinhajuista nestettä. Yhdiste liukenee veteen sekä moniin orgaanisiin liuottimiin kuten etanoliin, dietyylieetteriin, asetoniin ja bentseeniin. Di-isopropyyliamiini on suhteellisen vahva emäs ja sen pKb-arvo on 3,43. Yhdiste kykenee syövyttämään eräitä metalleja kuten alumiinia, sinkkiä ja kuparia.
Valmistus
Di-isopropyyliamiinia voidaan valmistaa isopropanolista reaktiolla ammoniakin kanssa. Katalyytteinä voidaan käyttää kuparia, kromia tai nikkeliä tai metallioksideita kuten alumiinioksidia, piidioksidia tai titaanidioksidia. Reaktiossa muodostuu myös isopropyyliamiinia ja muodostuvien tuotteiden suhde riippuu isopropanolin ja ammoniakin ainemäärien suhteesta. Yhdistettä voidaan valmistaa myös ammoniakista ja asetonista pelkistävällä aminoinnilla. Pelkistimenä käytetään vetyä ja katalyyttinä kuparikromiittia.
Di-isopropyyliamiinia käytetään erityisesti herbisidien kuten diallaatin ja triallaatin valmistamiseen. Lisäksi siitä tuotetaan di-isopropyyliaminoetanolia sekä vahvoina emäksinä orgaanisissa synteeseissä käytettävää di-isopropyylietyyliamiinia ja litiumdi-isopropyyliamidia, jota muodostuu di-isopropyyliamiinin ja butyylilitiumin välisellä reaktiolla. Di-isopropyyliamiinin nitraattisuolaa käytetään korroosionestoaineena ja di-isopropyyliamiinia voidaan käyttää myös pH:n säätelyyn kosmetiikkatuotteissa.
Joe Perry (jalkapalloilija)
Fletcher Joseph "Joe" Perry (22. tammikuuta 1927 – 25. huhtikuuta 2011 ) oli yhdysvaltalainen amerikkalaisen jalkapallon pelaaja. Hän loi NFL-uransa San Francisco 49ersissa (1948–1960, 1963) ja Baltimore Coltsissa (1961–1962).
Jauhemetallurgia
Jauhemetallurgia on muotoilu- ja valmistustekniikka, jolla on kolme päävaihetta. Ensimmäiseksi raaka-aine jauhetaan haluttuun raekokoon. Seuraavaksi jauhe ruiskutetaan tai kaadetaan muottiin. Kolmantena vaiheena kuumennus joko siten, että kappale on yhä muotissa paineen alaisena tai ilman muottia normaalissa paineessa. Alle materiaalin sulamislämpötilan jäävän kuumennuksen aikana tapahtuu jauhettujen rakeiden välillä kylmähitsautuminen. Tuloksena on kappale, joka on valmiiksi halutuissa mitoissa tai hyvin lähellä niitä.
Historia
Jauhemetallurgian ("pulverimetallurgia") historia on ollut läheisessä suhteessa keraamisten esineiden polttoon, jossa kiviainesten hienot jakeet sintrautuvat yhteen. Sintraus metalliesineiden valmistusmenetelmänä on tunnettu jo vuosisatoja. Vanhimmat merkit sintratuista metalliesineistä ovat 1200-luvulta ennen ajanlaskun alkua, mutta teollisena valmistusmenetelmänä sintrausta on käytetty noin 100 vuotta.
Jauhemetallurgiasta on tullut tärkeä teollinen valmistusmenetelmä, koska sillä pystytään tekemään esineitä paljon laajemmasta metallivalikoimasta kuin saostamalla metalleja sulatuksen kautta. Siinä vältetään metalliseoksissa ongelmalliset kiinteän ja sulan faasin erkaantumisongelmat. Metallisten tuotteiden valmistaminen jauhemetallurgisin menetelmin on kasvanut 1960-luvulta lähtien keskimäärin 10 % vuodessa.
Markkinat
Jauhemetallurgisia tuotteita valmistetaan maailmassa noin 0,7 miljoonaa tonnia vuodessa. Suurin jauhemetallurgisten osien valmistaja on Yhdysvallat, jonka osuus markkinoista on noin 50 %. Euroopan osuus on noin 30 % ja Japanin 20 % (vuonna 2004). Kiinan tuotanto on nousemassa voimakkaasti. Suurin käyttökohde jauhemetallurgisille osille on autoteollisuus, noin 70 %. Metalleittain käyttömäärät suuruusjärjestyksessä ovat seuraavat:
Jauhemetallurgian edut ja rajoitukset
Jauhemetallurgisilla valmistusmenetelmillä saadaan aikaan ominaisuuksia, joita ei muuten voida tehdä, kuten haluttu huokoisuus tai magneettikentän suuntautuneisuus. Pystytään myös tekemään esineitä kovista materiaaleista, joiden työstäminen on vaikeaa. Voidaan myös tehdä komposiittimetalleja sekoittamalla eri metallien jauheita ja saada aikaan materiaali, jota ei sulattamalla voida tehdä. Jauhemetallurgialla saavutetaan myös tasaisempi rakenne kuin sulatetuissa metalleissa.
Jauhemetallurgisella valmistuksella säästetään kustannuksia, koska materiaalihukka on pientä ja saadaan valmis esine yhdellä työvaiheella.
Jauhemetallurgisilla valmistusmenetelmillä on muutama tekninen rajoitus. Jauhemetallurgia sopii yleensä vain pienille kappaleille, joiden paino on alle 4,5 kg. Jauhemetallurgisesti valmistetuilla kappaleilla on muokattuja osia heikommat mekaaniset ominaisuudet sekä niiden työkalukustannukset ovat korkeat.
Jauhemetallurgisia tuotteita
Hallitusti huokoista rakennetta käytetään hyväksi itsevoitelevissa laakereissa, joiden huokosiin on imeytetty voiteluaine.
Kovametalli on sintraamalla volframikarbidista ja yleensä koboltista valmistettu tuote.
Teksasinkarjakoira
Teksasinkarjakoira (Texas Heeler) on amerikkalainen koirarotu. Se on levinnyt lähinnä Teksasin alueelle.
Ulkonäkö
Tämä keskikokoinen karjakoira painaa 11–23 kg. Korvat ovat yleensä pystyt, mutta voivat olla myös puolipystyt. Karvapeitteen laatu voi vaihdella, mutta se on yleensä joko lyhyt ja sileä tai keskipitkä. Värivaihtoehdot ovat musta ja marmoroitu (merle) valkoisin ja ruosteenruskein merkein. Keskimääräinen säkäkorkeus on 43–61 cm.
Alkuperä
Rotu on australiankarjakoiran, bordercollien ja australianpaimenkoiran risteytys. Sitä jalostetaan lähinnä karjanpaimennuskykyä silmällä pitäen. Vaikka aiemmin sitä pidettiin lähinnä maatiloilla, nykyisin sen kanssa harrastetaan myös mm. agilityä, frisbiitä ja tottelevaisuuskoulutusta.
Mount Kenyan kansallispuisto
Mount Kenyan kansallispuisto on alue, joka suojelee Afrikan toiseksi korkeimman vuoren Mount Kenyan ympäristöä. Puisto on perustettu 1949. Metsänraja kulkee tällä lähes päiväntasaajalla sijaitsevalla alueella kolmen kilometrin korkeudessa. Sen alapuolella on metsäaluetta, jossa asuu apinoita ja puhveleita, alemmilla rinteillä (1 500 metriin asti) myös norsuja. Vuoren vulkaaninen maaperä ja vuorenrinteitä valuvat purot tekevät alueesta houkuttelevaa maanviljelyn kannalta. Niinpä puiston rajalle on tehty vahva sähköaita estämään norsujen ryöstöretket ympäröiville viljelyksille.
Puisto on UNESCOn maailmanperintökohde vuodesta 1997 alkaen.
Lähteet
-0.12389°N, 37.33667°W
Johanna Schnarf
thumb|250px|right|Johanna Schnarf vuonna 2009. Johanna Schnarf (s. 16. syyskuuta 1984) on italialainen alppihiihtäjä.
Åren MM-kisoissa 2007 Schnarf oli super-g:ssä ja superalppiyhdistetyssä seitsemästoista. Val d'Isèren MM-kisoissa 2009 hän sijoittui yhdistetyssä kuudenneksi. Vancouverin olympialaisissa 2010 Schnarf oli yhdistetyssä kahdeksas ja super-G:ssä neljäs. Garmisch-Partenkirchenin MM-kilpailuissa 2011 hän sijoittui alppiyhdistetyssä kahdeksanneksi. Pyeongchangin olympialaisissa 2018 hän oli supersuurpujottelussa viides.
HMS Seal (1897)
Valmistus
Alus tilattiin 9. tammikuuta 1896 Laird, Son and Companyltä Birkenheadistä, missä köli laskettiin 17. kesäkuuta 1896 telakkanumerolla 625. Alus laskettiin vesille 6. maaliskuuta 1897 ja otettiin palvelukseen toukokuussa 1898.
Palvelus
Vuonna 1902 alus siirrettiin Välimerelle, mistä se palasi 1906 Britteinsaarille. Se osallistui ensimmäiseen maailmansotaa. Alus myytiin 17. maaliskuuta 1921 romutettavaksi Wardille Rainhamiin.
Verdura
Verdura voi tarkoittaa seuraavia:
Aki Salonen
Akilles (Aki) Salonen (26. kesäkuuta 1929 Turku – 29. maaliskuuta 1999 Turku ) oli suomalainen jääkiekkoilija, joka edusti Turun Palloseuraa puolustajan pelipaikalla aikana 1952–1962 ja voitti yhden Suomen-mestaruuden, kaksi hopeaa sekä yhden pronssin. Hän sai herrasmiespelaajan palkinnon vuonna 1957. Aki Salonen toimi myös TPS:n sihteerinä ja johtokunnan jäsenenä. Salonen kuuluu seuran Hall of Fame -kunniagalleriaan.
Ura
Salonen pelasi TPS:ssa vuosina 1950–1962. Hän oli myös mukana TPS:n historian ensimmäisessä mestaruusjoukkueessa kaudella 1955-1956 varakapteenina ja voitti kaksi ensimmäistä Suomen cup-mestaruutta vuosina 1955 ja 1956. Vuonna 1956 hän oli voittamassa TPS:lle rehdin pelin palkintoa. Salonen sai herrasmiespelaajan (nyk. Raimo Kilpiö -palkinnon) vuonna 1957. Salonen oli mukana 22 A- ja kahdessa B-maaottelussa sekä Moskovan MM-kisoissa vuonna 1957, jolloin Suomi sijoittui siihen asti parhaiten neljänneksi. Pitkän pelaajauransa jälkeen Salonen jatkoi TPS:n organisaatiossa muissa tehtävissä.
Yksityiselämä
Salonen oli naimisissa Pirkko Salosen kanssa ja heille syntyi kaksi lasta. Ammatiltaan Salonen oli haastemies.
Nico Mattan
Mattan voitti vuonna 2001 Giro del Piemonten, GP Ouest-Francen ja De Pannen kolmen päivän ajon. Lisäksi hän oli paras Pariisi–Nizza-ajon prologissa, kuten kaksi vuotta myöhemminkin. Vuonna 2005 hän voitti Gent-Wevelgem-klassikon kiistanalaisella tavalla: hän ohitti kilpailua johtaneen Juan Antonio Flechan loppusuoralla käyttäen monien mielestä huoltoautoja vetoapunaan.
Aktiiviuransa jälkeen hän on toiminut muun muassa UCI Continental -tasolla kilpailleen Pedaltech-Cyclingnews -tallin johtotehtävissä.
Shimakaze
Valmistus
Alus tilattiin 1939 osana 4. laivaston täydennysohjelmaa, ja sen köli laskettiin 8. elokuuta 1941 Maizurun laivastontelakalla.
Shimakaze oli kokeellinen uudenlaisia korkeapainekattiloita käyttävän aluksen prototyyppi, joka oli saksalaisvaikutuksen aikaansaannos. Kagerō-luokkaan verrattuna aluksen uppouma oli 410 tonnia suurempi ja se oli 25 jalkaa pidempi sekä sen leveys oli kasvanut yli neljä jalkaa. Kasvanut tila mahdollisti torpedoputkien lisäämisen 15 eli kolmeen viiden putken patteriin. Alus oli ainoa Japanin keisarillisen laivaston alus, jossa oli viisiputkiset patterit. Aluksella oli myös lataamista varten torpedot. Aluksen muu aseistus oli samanlainen kuin Kagerō-luokalla, lukuun ottamatta 25 millimetrin ilmatorjuntatykkiä sillan etupuolella ja 75 asteen korotuskulman mahdollistavia D-tyypin tykkitorneja.
Alukselle asennettiin uudenlaiset turbiinit, jotka mahdollistivat 50 prosentin tehonlisäyksen verrattuna aiempiin hävittäjissä käytettyihin turbiineihin. Aluksen uusien kattiloiden höyrynlämpötila oli 400 astetta ja paine 571 psi:tä. Koeajoissa koneet tuottivat 79 240 hevosvoimaa, jolla saavutettiin 40,9 solmun nopeus.
Alustyypin valmistus oli erittäin hidasta, ja 16 aluksen tilauksen toimittaminen osana vuoden 1942 laivasto-ohjelmaa ei toteutunut. Alusten uppoumaksi määritettiin 2 750 tonnia ja niiden numeroiksi 733–748.
Palvelus
Shimakaze osallistui heinäkuussa 1943 Kiskan evakuointiin, minkä jälkeen se liitettiin yhdistettyyn laivastoon Trukilla. Alus osallistui vuonna 1944 Mariaanien puolustukseen, johon liittyen se osallistui Filippiinienmeren ja Leytenlahden taisteluihin. Alus oli 2. hävittäjälaivueen lippulaivana, kun Yhdysvaltain laivaston lentokoneet upottivat sen 8. marraskuuta 1944 Ormocin lahden taistelussa.
Malmin jäähalli
Malmin jäähalli on Helsingissä, Malmilla sijaitseva jäähalli, joka avattiin maaliskuussa 2006. Hallissa on kolme kaukaloa, kahvila, teroituspalvelu ja neuvotteluhuone.
Nikhil Banerjee
Nikhil Banerjee (14. lokakuuta 1931 Kalkutta – 27. tammikuuta 1986 Kalkutta) oli intialainen sitaristi. pienoiskuva Banerjee syntyi amatöörimuusikkoisän perheeseen yhtenä viidestätoista lapsesta. Hän sai ensimmäisen pienen sitarinsa 5-vuotiaana ja pääsi jo 9-vuotiaana All India Radion palvelukseen nuorimpana sen työllistämänä henkilönä siihen mennessä. Hän toimi radioesiintyjänä viiden vuoden ajan. Banerjee sai merkittäviä vaikutteita Ustad Amir Khanilta, joka vieraili hänen lapsuudenkodissaan opettamassa vanhempaa siskoa. Banerjee sai opetusta Mushtaq Ali Khanilta kolmen kuukauden ajan ja opetteli tablansoiton Jnan Prakash Ghoshin johdolla. Hänen keskeisin opettajansa oli kuitenkin Allauddin Khan, jonka johdolla hän opiskeli vuosina 1947–1952. Khanin kuoltua Banerjee jatkoi opiskelua tämän pojan Ali Akbar Khanin johdolla viiden vuoden ajan. Hän myös säesti nuorempaa Khania konserteissa. Banerjee harjoitteli myös Allauddin Khanin tyttären Annapurna Devin kanssa.
Banerjee piti ensimmäiset konserttinsa Intian ulkopuolella vuonna 1955. Hän oli tällöin jäsenenä kulttuuridelegaatiossa, jonka Intian hallitus lähetti esiintymään Puolaan, Neuvostoliittoon ja Kiinaan. Yhdysvaltain-debyyttinsä Banerjee piti vuonna 1967. Monien vuosien ajan hän vietti kolme kesäistä kuukautta esiintymässä ja luennoimassa Kalifornian yliopistossa, Berkeleyssä. Vuonna 1968 hän sai Padma Shri -tunnustuksen. Samana vuonna Sangeet Natak Akademi nimesi hänet vuoden muusikoksi. Kuoltuaan sydäninfarktiin Banerjee sai vielä postuumisti Padma Bhushanin.
Lars Fredrik Nilson
thumb|Lars Fredrik Nilson Lars Fredrik Nilson (27. toukokuuta 1840 – 14. toukokuuta 1899) oli ruotsalainen kemisti, joka löysi alkuaine skandiumin vuonna 1879. Hän myös määritti useiden aineiden valenssit tutkimalla metallien kaasuntiheyksiä ja määritti löytämänsä skandiumin atomipainon.
Nilson syntyi Söderköpingissä, Itä-Götanmaalla, Ruotsissa. Hänen isänsä oli maanviljelijä. Perhe muutti Gotlantiin Larsin nuoruudessa. Nilson opiskeli Uppsalan yliopistossa luonnontieteitä, lähinnä kemiaa, geologiaa ja eläintiedettä. Hänen ohjaajanaan toimi kemisti ja mineralogi Lars Fredrik Svanberg, joka oli ollut Jöns Jacob Berzeliuksen oppilas.
Nilsonista tuli apulaisprofessori vuonna 1875 ja hänet nimitettiin analyyttisen kemian ylimääräiseksi professoriksi 1878. Uransa alkupuolella hän tutki muun muassa seleenin ja platinan yhdisteitä, sekä yhdessä Sven Otto Petterssonin kanssa määritti berylliumin atomipainon ja osoitti berylliumoksidin olevan kemialliselta kaavaltaan nykyisin tunnettu BeO. Hänen tutkijanuransa käsittää paitsi harvinaisten maametallien kemian tutkimuksia, myös useita maatalouteen liittyviä aiheita. Hän sai tieteellisistä ansioistaan Pohjantähti-ritarikunnan kunniamerkin.
Henry Seemann
Henry Frederik Seemann (13. kesäkuuta 1875 Kööpenhamina – 10. kesäkuuta 1948) oli tanskalainen näyttelijä.
Viinikauppiaan perheeseen syntynyt Henry Seemann sai kaupallisen koulutuksen, mutta ryhtyi vuonna 1904 näyttelijäksi. Hän työskenteli operettinäyttelijänä ja -laulajana muun muassa Kööpenhaminan Casinossa vuosina 1907–1913 ja myöhemmin Scalassa. Vuodesta 1908 lähtien Seemann työskenteli myös Nordisk Filmillä, jossa hän teki yli 60 mykkäelokuvaa. Hänen viimeinen elokuvansa oli Klovnen vuonna 1926. Myöhemmin Seemann toimi elokuvateatterin johtajana ja koirankasvattajana. Hänen toinen vaimonsa oli näyttelijä Agnes Nørlund Seemann.
The Musketeers
The Musketeers on BBC:n tuottama toimintasarja, joka perustuu Alexander Dumas vanhemman luoman kirjan Kolme muskettisoturia hahmoihin. Sarjan ensimmäinen jakso esitettiin Britanniassa kanavalla BBC One 19. tammikuuta 2014. Suomessa sarjaa esitettiin 11. tammikuuta 2015.
Sarjassa esiintyy Tom Burke Athoksena, Santiago Cabrera Aramiksena, Howard Charles Porthoksena, Luke Pasqualino d'Artagnanina, Tamla Kari Constancena, Maimie McCoy Milady de Winterinä, Ryan Gage Kuningas Ludvig XIIInä sekä Alexandra Dowling Anna Itävaltalaisena.
Sarja on kuvattu pääosin Tšekissä, ja se sai sekalaisia arvosteluja, mutta sarjan kulkiessa eteenpäin arvostelut muuttuivat positiivisemmiksi.
Älykäs erikoistuminen
Älykäs erikoistuminen on alueellisen innovaatiopolitiikan konsepti, jonka mukaan maiden ja alueiden tulisi tunnistaa ja valita omat vahvuusalueensa, joihin tulevaisuuden panostukset ja investoinnit kohdennetaan. Käsitteen kehitti vuonna 2009 "Knowledge for Growth" -tutkijaryhmä ja erityisesti sveitsiläinen taloustieteilijä Dominique Foray.
Euroopan unionin rakennerahasto-ohjelmat vuosille 2014–2020 pohjautuvat älykkään erikoistuminen konseptille ja älykästä erikoistumista korostetaan myös EU:n Horisontti 2020 -tutkimusohjelmassa.
Larry ”Rhino” Reinhardt
Larry ”Rhino” Reinhardt (7. heinäkuuta 1948 Florida, Yhdysvallat – 2. tammikuuta 2012) oli yhdysvaltalainen kitaristi, joka soitti Iron Butterfly ja Captain Beyond -yhtyeissä.
Reinhardt aloitti uransa 1960-luvun loppupuolella floridalaisissa The Load ja Second Coming -yhtyeissä, kunnes pääsi kitaristiksi Iron Butterfly -yhtyeeseen vuonna 1970. Reinhardt oli mukana yhtyeen Metamorphosis-albumilla.
Iron Butterflyn hajottua vuonna 1971 Reinhardt ja basisti Lee Dorman perustivat Captain Beyondin, joka julkaisi kolme albumia 1970-luvulla pienellä kaupallisella menestyksellä ja vaihtuvilla kokoonpanoilla, kunnes hajosi lopullisesti vuonna 1978. Kasvavaa kulttisuosiota nauttiva yhtye palasi esiintymään vuosina 1998–2002.
Captain Beyondin ohella Reinhardt oli mukana muutamaan otteeseen Iron Butterflyn uudelleenkokoontumisissa. Hän myös soitti Bobby Womackin, Robert Tepperin ja Mad Dancer -yhtyeen albumeilla. Hänellä oli myös oma yhtye The Ryno Band, joka ei kuitenkaan levyttänyt.
2000-luvun puolivälissä Reinhardtilla diagnosoitiin maksasyöpä, ja lääkärit antoivat hänelle vuoden elinaikaa. Lääkityksen avulla syöpä saatiin kuitenkin kuriin, ja Reinhardt palasi musiikkimaailmaan julkaisemalla sooloalbumin Rhino's Last Dance vuonna 2009. Hän menehtyi maksakirroosiin tammikuussa 2012.
Te luulette meidän unohtaneen
Te luulette meidän unohtaneen on Viipurin Lauluveikkojen kokoelmalevy vuodelta 2004.
Georges Ohnet
Georges Ohnet, oikea nimi Georges Hénot, (1848 Pariisi, Ranska – 1918 Pariisi, Ranska ) oli ranskalainen romaani- ja näytelmäkirjailija. Hän omistautui vuoden 1870 sodan jälkeen lehtityölle työnantajinaan Le Pays ja Le Constitutionnel, mutta kirjoitti siinä ohessa myös näytelmiä, kuten loistavasti menestyneen Regina Sarpin yhteistyössä Louis Denayrouzen kanssa (1875) ja Marthen (1877). Ohnet vastusti voimakkaasti naturalismia. Hänen kiinnostavat ja helppolukuiset porvarillisen elämän kuvaukset olivat hyvin suosittuja. Niissä oli yhtenä pääaiheena plutokratian ja aristokratian välinen riitely ja sovinnonteko.
Fairfaxin piirikunta
Fairfaxin piirikunta on osa Yhdysvaltojen pääkaupungin Washington D.C.:n metropolialuetta ja yli miljoonine asukkaineen pääkaupungin tilastoalueen runsasväkisin tilastoyksikkö. Piirikunnassa sijaitsee monia tiedusteluorganisaatioiden päämajoja, kuten keskustiedustelupalvelu CIA, NRO (The National Reconnaissance Office) ja NGA (National Geospatial-Intelligence Agency). Siellä pitävät pääkonttoreitaan monet suuryritykset kuten General Dynamics, Northrop Grumman ja puolivaltiollinen asuntorahoitusyhtiö Freddie Mac. Suurimpia työnantajia ovat piirikunnan koululaitos (24 590 työpaikkaa) ja siellä sijaitsevat monet valtionhallinnon virastot (23 586), seuraavina piirikuntahallinto (12 070), voittoa tavoittelematon terveydenhoito-organisaatio Inova Health System sekä Virginian toiseksi suurin yliopisto George Mason University.
Konventionalismi
Konventionalismi tarkoittaa pyrkimystä sovinnaisuuteen sekä totuttujen ja tavanomaisten menettelytapojen kannattamista.
Fairfaxin piirikunta
Kaupunkeja ja asuinalueita
Fairfaxin piirikunnan alueella sijaitsevia itsenäisiä kaupunkeja (independent city) ovat Alexandria (150 575 asukasta 2015), Falls Church (13 892) ja Fairfax City (24 013).
Konventionalismi
Filosofiassa konventionalismi on katsomus, joka korostaa teorioiden ja totuuksien sopimusluonnetta. Konventionalismin mukaan tieteellisten ja filosofisten teorioiden totuus palautuu ennen kaikkea yksilöiden tai yhteisöjen tekemiin sopimuksiin, eikä niinkään näistä riippumattomiin todellisuuden asiantiloihin ja tapahtumiin. Konventionalismi tunnetaan myös nimellä normatiivinen relativismi. Konventionalismi liitetään usein skeptisismiin.
Fairfaxin piirikunta
Kaupunkeja ja asuinalueita
Seuraavat paikat ovat virallisesti kunnallishallinnottomia väestönlaskenta-alueita (CDP), joista monet sijaitsevat Alexandrian, Falls Churchin ja Fairfax Cityn alueilla. Suurimpia CPD-alueita ovat Burke (57 737 asukasta v. 2000), Annandale (54 994), Centreville (48 661), Chantilly (41 041) ja McLean (38 929).:
Gaeseong
Gaeseong (, hanja 開城特級市, McCune–Reischauer Kaesŏng-t’ŭkkŭpsi) on erityiskaupunki Korean demokraattisen kansantasavallan Pohjois-Hwanghaen maakunnassa. Aiemmin se oli Pjongjangin tavoin suoraan keskushallinnon alaisuudessa oleva kaupunki. Vuoden 2008 väestönlaskennan mukaan siellä oli 308 440 asukasta.
Gaeseong toimi Taebong-kuningaskunnan ja Goryeo-dynastian aikana Korean pääkaupunkina. Se sijaitsee lähellä Etelä-Korean rajaa ja Gaeseongin teollisuusaluetta.
Historia
thumb|vasen|Portti vanhalla kaupunginmuurilla. Vuonna 901 Gaeseongista eli tuolloisesta Songakista tuli Taebongin kuningaskunnan perustaneen sillalaisen ruhtinas Kungyen pääkaupunki. Kungye valtasi suuria alueita Korean keskiosissa ja siirsi myöhemmin pääkaupunkinsa Cheolwoniin. Kungye päätyi lopulta omien kenraaliensa surmaamaksi ja kenraalit nostattivat vuonna 918 valtaan Goryeo-dynastian perustaneen Wang Geonin. Wang Kǒn oli kotoisin Songakin alueelta ja päätti rakennuttaa sinne uuden pääkaupunkinsa vuonna 919. Paikan valitsemiseen vaikutti myös geomantia, jonka takia paikan uskottiin soveltuvan erityisen hyvin pääkaupungiksi. Joseon-dynastian aikana Korean pääkaupunki siirrettiin Souliin vuonna 1396. Maan poliittisen keskuksen siirtyessä kauemmaksi kaupungin asukkaiden piti etsiä virkamiestehtäviä korvaamaan uusia tulonlähteitä. Monista tuli kauppiaita ja 1700-luvulla alueen tärkeäksi vientituotteeksi muodostui siellä viljelty ginseng.
Koreoiden itsenäistyessä vuonna 1945 Pohjois-Korean ja Etelä-Korean välinen raja asetettiin kulkemaan 38. leveyspiirin kohdalla Gaeseongin jäädessä näin Etelä-Korean eli Korean tasavallan puolelle. Pohjois-Korealle eli Korean demokraattiselle tasavallalle kaupunki päätyi Korean sodan seurauksena 1950-1954. Vuonna 2002 kaupunkiin perustettiin erityistalousalue, joka mahdollisti eteläkorealaisten yritysten työllistää pohjoiskorealaisia työläisiä. Gaeseongin teollisuusalue suunniteltiin Pohjois- ja Etelä-Korean suhteiden lämmettyä 1990-luvulla, mutta se suljettiin väliaikaisesti vuonna 2013 suhteiden jälleen huononnuttua. Etelä-Korea vetäytyi alueen toiminnasta uudestaan vuonna 2016 Pohjois-Korean tehtyä ydinkokeen, jonka rahoituksen epäiltiin tulleen Gaeseongin teollisuusalueen toiminnasta.
Talous
Gaeseongin teollisuusalue työllisti ennen sen toiminnan pysäyttämistä vuonna 2013 yhteensä 53 000 pohjoiskorealaista ja 800 eteläkorealaista ja siellä toimi 123 yritystä esimerkiksi vaate-, elektroniikka- ja metalliteollisuuden saralla. Teollisuusalueen ulkopuolella Gaeseongin tärkeimmät teollisuuden alat ovat kevyttä teollisuutta, kuten tekstiili- ja elintarviketeollisuutta. Gaeseongissa harjoitetaan myös maataloutta. Suurin osa siitä muodostuu viljan viljelystä, mutta vähemmissä määrin harjoitetaan myös karjataloutta, sekä hedelmien ja silkin tuotantoa.
Kulttuuri
Gaeseong on yksi Pohjois-Korean merkittävistä koulutuksen ja kulttuuritoiminnan keskuksista.
Kaupungissa sijaitsee useita Goryeo-dynastian aikaisia temppeleitä, hautoja ja palatseja, vaikkakin osa niistä tuhoutui Korean sodan aikana. Kaesongin historialliset monumentit lisättiin Unescon maailmanperintöluetteloon vuonna 2013 ja kohde käsittää 12 erillistä osaa, joihin lukeutuu palatsien ja hautojen ohessa observatorio, kaupunginmuuri, kaksi koulua ja steeloja.
Laurenne Ross
pienoiskuva|Laurenne Ross (2017) Laurenne Ross (s. 17. elokuuta 1988) on yhdysvaltalainen alppihiihtäjä.
Cthulhu
Cthulhu on kirjailija H. P. Lovecraftin luoma kuvitteellinen jumalaolento ja Cthulhu-taruston tunnetuin hahmo. Sen ensiesiintyminen oli Lovecraftin vuonna 1926 kirjoittamassa novellissa ”Cthulhun kutsu”. Sen mukaan Cthulhu on suurten muinaisten ylipappi, joka nukkuu kuolemankaltaista unta mereen vajonneessa R’lyehin kaupungissa. Kun tähdet ovat oikein, Cthulhu palaa maan päälle ja sen palvojat hekumoivat ja irstailevat maan päällä vapaasti.
Laurenne Ross
Rossin ensimmäinen kilpailu alppihiihdon maailmancupissa oli Lake Louisen syöksylaskussa 4. joulukuuta 2009. Ensimmäisen pistesijansa hän saavutti St. Moritzin syöksylaskussa tammikuussa 2010 oltuaan lopputuloksissa 28:s. Kymmenen parhaan joukkoon hän sijoittui ensimmäisen kerran oltuaan neljäs Tarvision supersuurpujottelussa maaliskuussa 2011. Ensimmäisen palkintosijansa hän saavutti oltuaan toinen Garmisch-Partenkirchenin syöksylaskussa maaliskuussa 2013. Hän sijoittui toiseksi Soldeun supersuurpujottelussa helmikuussa 2016.
Garmisch-Partenkirchenin MM-kisoissa 2011 hän sijoittui supersuurpujottelussa kuudenneksitoista, superalppiyhdistetyssä 28:nneksi ja syöksylaskussa kymmenenneksi. Schladmingin MM-kilpailuissa 2013 hän oli supersuurpujottelussa 26:s ja superalppiyhdistetyssä 11:s. Sotšin olympialaisissa 2014 hän oli syöksylaskussa yhdestoista. Vailin / Beaver Creekin MM-kilpailuissa 2015 hän sijoittui alppiyhdistetyssä 14:nneksi, supersuurpujottelussa 15:nneksi ja syöksylaskussa 17:nneksi. Sankt Moritzin MM-kilpailuissa 2017 hän oli supersuurpujottelussa 14:s, alppiyhdistetyssä 15:s ja syöksylaskussa viides. Pyeongchangin olympialaisissa 2018 hän sijoittui sekä syöksylaskussa että supersuurpujottelussa 15:nneksi.
Cthulhu
Cthulhu kuvataan usein jättiläiseksi, jolla on suuret lepakkomaiset siivet sekä mustekalaa muistuttava pää. Jo hirviön ulkomuodon kerrotaan olevan niin kauhistuttava, että se ajaa heikkotahtoiset hulluuteen. Myöhemmässä kauhukirjallisuudessa Cthulhusta on esitetty monenlaisia tulkintoja, jotka usein ovat keskenään ristiriitaisia. Hahmon mukaan on nimetty useita eläinlajeja sekä myös Plutossa sijaitseva Cthulhu Macula.
Lovecraftin tuotanto
Cthulhu esiintyi ensimmäistä kertaa H. P. Lovecraftin novellissa ”Cthulhun kutsu”. Hän kirjoitti novellin syyskesällä 1926, ja se julkaistiin Weird Tales -lehdessä helmikuussa 1928. Novelli kertoo oudoista okkulttisista tapahtumista, joita joukko tiedemiehiä ja poliiseja alkaa tutkia. Heille paljastuu, että ympäri maailmaa on olemassa pieniä kultteja, jotka palvovat hirviömäistä jumalaa nimeltä Cthulhu.
Cthulhuun liittyen esitetään usein hokema Ph’nglui mglw’nafh Cthulhu R’lyeh wgah’nagl fhtagn eli ”Talossaan R’lyehissä kuollut Cthulhu odottaa uneksien”. ”Cthulhun kutsun” mukaan suuret muinaiset saapuivat tähdistä kun maa oli vielä nuori. Cthulhun kerrotaan olleen heidän ylipappinsa, joka asui pelottavassa R’lyehin kaupungissa. Myöhemmin R’lyeh upposi mereen ja Cthulhu vajosi kuolemankaltaiseen uneen. Se kykenee kuitenkin vaikuttamaan herkkien ihmisten mieliin ja ilmestymään heidän uniinsa. Kun ”tähdet ovat oikein” R’lyeh nousee merestä jälleen ja Cthulhu ottaa maailman takaisin valtaansa samalla kun sen palvojat riemuitsevat ”hurmion ja vapauden liekkimeressä”. Pienoisromaanissa Hulluuden vuorilla (1931) Lovecraft antaa hieman erilaisen selonteon. Cthulhun rotu saapui tähdistä maapallolle, jota hallitsivat niin ikään avaruudesta tulleet ”muinaiset”. Ne kävivät keskenään pitkän sodan, jonka päätteeksi Cthulhun rodulle jäivät Tyynenmeren saaret. Myöhemmin saaret upposivat ja veivät Cthulhun rodun mukanaan meren pohjaan.
”Cthulhun kutsu” sai innoituksen Lovecraftin näkemästä unesta. Toinen esikuva löytynee teosofiasta, jonka oppeihin kuuluu ajatus uponneista mantereista ja syrjäisillä alueilla säilyneistä muinaisista esoteerisista perinteistä. Cthulhun nimi on mahdollisesti viittaus ktoonisiin jumaliin. Kirjeenvaihdossaan Lovecraft antoi Cthulhulle erilaisia lausumisasuja. Hänen mukaansa kyseessä on vieraan elämänmuodon äänielinten tuottama sana, jota ihmisääni ei kykene täydellisesti lausumaan. Lähin lausumisasu voisi Lovecraftin mukaan olla ”Khlulʔhloo”, ja ensimmäinen tavu tulee lausua ”kurkusta hyvin paksusti”.
Lovecraftilla oli toisinaan tapana allekirjoittaa kirjeensä nimellä ”Cthulhu” tai ”Grandpa Cthulhu”. Clark Ashton Smithille lähettämässään kirjeessä Lovecraft esitti humoristisen sukupuun, jonka mukaan Cthulhun isä tai äiti on Nug ja isovanhemmat Yog-Sothoth ja Shub-Niggurath. Tsathoggua on puolestaan Cthulhun serkku ja Lovecraft itse Cthulhun jälkeläinen suoraan alenevassa polvessa.
Cthulhu-tarusto
Niin sanottu Cthulhu-tarusto on nimetty Cthulhun mukaan. Daniel Harmsin The Encyclopedia Cthulhianan (1998) mukaan Cthulhu on muodoton olento. Yleensä se kuvataan ihmismäiseksi jättiläiseksi, jolla on suuret lepakkomaiset siivet ja jonka pää muistuttaa mustekalaa. Cthulhun ulkomuodon sanotaan olevan niin hirmuinen, että pelkästään sen näkeminen tuhoaa ihmisen järjen. Hahmosta ovat sittemmin kirjoittaneet lukuisat kauhukirjailijat. Olennon nimi on vaihtelevasti kirjoitettu esimerkiksi Kutulu, Kthulhut, Thu Thu tai Tulu.
The Encyclopedia Cthulhiana kertoo Cthulhulla olevan palvojia kaikkialla maailmassa, ja sen kuolemattomat papit elävät Kiinan syrjäseutujen vuorilla. Kultin todellinen keskus on kuitenkin Arabian niemimaalla sijaitseva Irem. Cthulhu-taruston nimenneen August Derlethin mukaan Cthulhu oli vesielementaali, ja R’lyeh on hänen ”valtaistuimensa”. Derlethin teksteissä Cthulhu on yksi suurista muinaisista. Ne ovat hänen mukaansa pahoja jumalolentoja, joita hyvät ”vanhemmat jumalat” vastustavat. Sekä Harms että Lovecraft-tutkija S. T. Joshi kritisoivat tätä tulkintaa, koska ”Cthulhun kutsussa” mereen vajoaminen kuvataan Cthulhulle haitalliseksi tapahtumaksi ja se heikentää hänen telepaattisia voimiaan.
Cthulhun kutsu -roolipelin mukaan yhdelläkään suurista muinaisista ei ole ihmisten keskuudessa niin paljon palvojia kuin Cthulhulla. Cthulhu on pelissä niin voimakas vastustaja, ettei sitä voi tuhota vaan ainoastaan hidastaa. Lähitaistelussa se syö yhdestä kolmeen pelaajahahmoa taistelukierroksessa ja on immuuni tavallisille aseille. Pelkkä Cthulhun näkeminen ajaa pelihahmon suurella todennäköisyydellä hulluuteen, josta ei voi parantua. Pelissä annetaan myös fiktiivinen etymologia, jonka mukaan muinainen sana Cthulhu esiintyy eri muodoissaan useissa klassisissa kielissä. Etymologioita ovat esimerkiksi akkadin Khatu alu’u (”paha demoni”), heprean Chadhel (”helvetti”), arabian Khadhulu (”hylkääjä”), sanskritin Katala (”merihirviö”) ja kiinan Kui tai lao hai (”muinainen paha merihirviö”).
R’lyeh
pienoiskuva|R’lyehin sijainti [[H. P. Lovecraftin ja August Derlethin mukaan. Nemo osoittaa luoksepääsemättömyyden napaa, josta on kaikkein pisin matka lähimmälle rannalle.]] Cthulhun asuinsija on R’lyehin uponnut kaupunki eteläisellä Tyynellämerellä. Kaupunki on rakennettu suurista vihreistä kivipaasista. Saaren korkeimmalla vuorenhuipulla on hautakammio, jossa Cthulhu nukkuu. Lovecraftin mukaan sen koordinaatit ovat suunnilleen 47°9′S 123°43′W. Myöhemmät kirjailijat ovat toisinaan sijoittaneet R’lyehin muualle, kuten Ponapen lähistölle tai Massachusettsin rannikolle.
Tosimaailman Cthulhuja
Yhdysvaltain presidentinvaaleissa on nähty satiirisia vaalikampanjoita, joiden ehdokkaana on Cthulhu. Vaalikampanjat kehottavat valitsemaan ”pienemmän pahan” sijaan ”suuremman pahan”. Vuoden 2016 kampanjan vaalilupauksia olivat esimerkiksi ihmisuhrien laillistaminen ja sotaisa ulkopolitiikka.
Vuonna 2019 Herefordshiresta Britanniasta löydettiin 430 miljoonaa vuotta sitten eläneen piikkijalkaisen fossiili, jolle annettiin Lovecraftin hahmon mukaan nimi Sollasina cthulhu. Se ei ollut kovinkaan iso, vain sentin mittainen, mutta sillä oli 45 panssaroitua putkijalkaa. Muita Cthulhun mukaan nimettyjä eläinlajeja ovat pitkäjalkainen kalifornialainen hämähäkki Pimoa cthulhu ja vuonna 2005 kuvattu uusiguinealainen yöperhonen Speiredonia cthulhui.
Plutossa sijaitseva iso tumma alue nimettiin löytymisensä jälkeen Cthulhu Regioksi. Nykyään alue tunnetaan nimellä Cthulhu Macula.
Sons of the Jackal
Sons of the Jackal on vuoden 2007 albumi thrash metal/death metal -yhtyeeltä Legion of the Damned.
Albumi nousi Saksan albumilistan sijalle 54.
Jaakko Forsman (nuorempi)
Forsman toimi oppikoulun historian lehtorina Savonlinnassa ja Helsingissä. Hän laati oppikirjoja, toimitti tietosanakirjoja ja kirjoitti huomattavan osan Ison tietosanakirjan (1931−1939) artikkeleista.
Forsmanin vanhemmat olivat varatuomari Carl Julian Forsman ja Johanna Theresia Alander. Hänen puolisonsa oli vuodesta 1896 Jenny Lovisa Saxén. Forsmanin poika oli kirjallisuudentutkija ja kriitikko Rafael Koskimies. Hänen veljensä oli lääketieteen tohtori ja pääjohtaja Akseli Koskimies. Hänen setiään olivat professori Jaakko Forsman ja valtiomies Yrjö Sakari Yrjö-Koskinen.
Soveltava Liikunta SoveLi
Soveltava Liikunta SoveLi ry on valtakunnallinen liikuntajärjestö ja soveltavan liikunnan asiantuntijajärjestö. Soveltava Liikunta SoveLi ry kokoaa yhteen 20 kansanterveys-, vammais- ja liikuntajärjestöä, jotka edistävät soveltavaa liikuntaa. Sen jäsenjärjestöissä on yhteensä 460 000 jäsentä.
Järjestön toiminnan tavoitteena on, että pitkäaikaissairaiden ja vammaisten ihmisten mahdollisuudet terveyttä ja hyvinvointia edistävään liikuntaan, soveltavaan liikuntaan sekä aktiiviseen elämäntapaan paranevat. Toiminnan lähtökohdat ovat yhdenvertaisuus ja tasa-arvo.
SoveLi tuottaa koulutuspalveluita, joilla lisätään tietoa soveltavasta liikunnasta, kehitetään yhteistyötä, edistetään liikunnan yhdenvertaisuutta  ja saavutettavuutta sekä lisätään liikettä niin paikallisesti, alueellisesti kuin valtakunnallisestikin. Lisäksi SoveLi tukee jäsenjärjestöjään jäsenpalveluilla ja julkaisee lehteä sekä uutiskirjettä.
Aletes (Aigisthoksen poika)
Aletes oli kreikkalaisessa mytologiassa Aigisthoksen ja Klytaimnestran poika ja Mykenen kuningas.
Sen jälkeen kun Orestes oli surmannut Aigisthoksen ja oman äitinsä Klytaimnestra kostoksi isänsä Agamemnonin murhasta, hänen täytyi lähteä maanpakoon rikkomuksensa vuoksi. Aleteen saatua viestin, jonka mukaan Orestes olisi uhrattu Artemiille Taurikassa, hän otti vallan itselleen uskoen kaikkien atreidien saaneen surmansa.
Sisaruksien kohdattua toisensa Delfoissa he kääntyivät takaisin kohti Mykeneä, jossa Orestes surmasi Aleteen ja otti vallan itselleen.
Repola Wood
Repola Wood Ltd oli 1924 perustettu suomalainen metsäteollisuusyhtiö joka solmi samana vuonna neuvostoliittolaisen Exportlesin kanssa konsessiosopimuksen tukkien toimittamisesta Neuvostoliiton puolelta Repolasta Suomen rajalle uitettuna. Nämä tukit jalostettiin sitten eteenpäin Suomen puolella ja saatu voitto jaettiin molemmille sopimusosapuolille. Tukkien sahaamista varten Repola Wood osti 1924 Joensuusta Aktiebolaget Kaukas Fabrikilta Penttilän sahan ja nosti sen tuotantokapasiteettia merkittävästi. Sahasta tuli Pohjois-Karjalan suurin ja se työllisti enimmillään 300-400 työntekijää. Neuvostoliiton puolelta tuotiin puuta 1924 noin 820 000 kuutiojalkaa, 1925 2,2 miljoonaa ja 1928 noin 4 miljoonaa kuutiojalkaa.